Byrettens kendelse om afvisning af begæring om tilladelse til afspilning af videoafhøring som bevis trods vidnefritagelse, stadfæstet
Ret: Østre Landsret (2. instans)
Faggruppe: Straffesag — Øvrige straffesager
Sagsemner: Efterforskning og straffeproces;

UDSKRIFT
AF

ØSTRE LANDSRETS RETSBOG
____________

Den 3. juni 2021 holdt Østre Landsret møde i retsbygningen,
Bredgade 59, København.

Som dommere fungerede landsdommerne Finn Morten Andersen,

Jacob Waage og Peter Eriksen Stassen (kst.), førstnævnte som

rettens formand.

Der foretoges   

7. afd. nr. S-1248-21:

Anklagemyndigheden

mod

Tiltalte

(CPR nr.)

(advokat Jacob Kiil, besk.)

Ingen var indkaldt eller mødt.

Der fremlagdes udskrift af retsbogen fra Retten på Frederiksberg

(880/2021) med bilag, rettens fremsendelsesbrev af 6. maj 2021,

kæreskrift af 12. maj 2021 fra anklagemyndig-heden samt

kæresvarskrift af 17. maj 2021 fra advokat Jacob Kiil.   

Anklagemyndigheden har kæret Retten på Frederiksbergs

kendelse af 6. maj 2021, hvoref-ter det ikke tillades

anklagemyndigheden at afspille videoafhøringen af Forurettede

som bevis under sagen. Til støtte for påstanden har



anklagemyndigheden navnlig anført, at Forurettede efter

anklagemyndighedens vurdering har afgivet forklaring af egen fri



- 2 -

vilje, at det forekommer særdeles tvivlsomt, om

bistandsadvokaten med sin protest vareta-ger sin klients interesser,

samt at karakteren af den vold, der er rejst tiltale for, tilsiger, at

der meddeles vidnepålæg, idet der er tale om gentagne tilfælde af

vold med vidtrækkende konsekvenser for barnet, og da samfundet

følgelig har en væsentlig interesse i at retsforføl-ge vold begået

inden for hjemmets fire vægge.

Tiltalte, har principalt påstået sagen afvist, subsidiært stadfæstelse.

Til støtte for påstanden om afvisning har tiltalte anført, at

byrettens kendelse er afsagt under hoved-forhandlingen og ikke er

af en sådan karakter, at den kan kæres til landsretten. Til støtte for

den subsidiære påstand om stadfæstelse har tiltalte navnlig anført,

at sagen efter sin beskaf-fenhed – mod bistandsadvokat Knud

Medens protest – ikke kan berettige et vidnepålæg efter

retsplejelovens § 171, stk. 3.

Efter votering afsagdes   

k e n d e l s e :

Byrettens kendelse, der er afsagt under hovedforhandlingen, kan i

medfør af retsplejelo-vens § 968, stk. 4, ikke kæres. Da

hovedforhandlingen i sagen er udsat til den 29. juni 2021, og da

kæremålet angår et spørgsmål af væsentlig betydning for sagens

behandling, tages kæremålet undtagelsesvist under påkendelse.

Sagen angår spørgsmålet om, hvorvidt der i medfør af

retsplejelovens § 171, stk. 3, skal meddeles tiltaltes barn,

Forurettede født den Dato 2015, vidnepålæg, således at

videoafhøringen foretaget den 24. september 2020 kan afspilles

under hovedforhandlin-gen.

Under hensyn til sagens beskaffenhed, og som sagen konkret

foreligger oplyst, finder landsretten – uanset at der er rejst tiltale



efter straffelovens § 244, stk. 2 – ikke grundlag for at tilsidesætte

byrettens vurdering.   

Landsretten stadfæster derfor byrettens kendelse.

T h i b e s t e m m e s :



- 3 -

Byrettens kendelse stadfæstes.

Statskassen betaler kæresagens omkostninger.

Sagen sluttet.

Retten hævet.

(Sign.)